Dilavar e chomas an den kozh e-pad ur frapad hir, kent respont d'ar roue kement-mañ :  « Ur plac'h yaouank, ur werc'hez eus ar rouantelezh a ranko mont kuit hec'h-unan d'he c'hwezek  vloaz, dezhi da gavout an tri aval aour. Goude bezañ treuzet bro ar menezioù, douaroù gwastet ha dianav ar skeud hag ar c'hevrin teñval, ec'h erruo e bro wenvidik an avalenn vurzhudus hag e c'hello resev tri aval aour. An avaloù-se, degaset amañ, a zeuio ganto ur c'helc'hiad sklêrijenn heson, hag ec'h adkrogo ar frouezhusted. Ken na vo an avaloù amañ e tremeno ar rouantelezh dre ur mare du ha diaes, met ret. »